《次渠仅老韵四首 其三》
宋代·周行己

鸟暮已归宿，吾今行亦休。百年能几许，万事不胜愁。

贫贱须行乐，功名可枕流。鲈鱼秋兴远，风起白蘋洲。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。